***Питањa везана за*** ***ЈНМВ 13/2018 – Набавка и уградња столарије за потребе болнице***

Конкурсном документацијом је наведено да  **понуђена добра имају следеће карактеристике:**

* Профил је петокоморни,
* На профилу су три дихт гуме,
* Профил садржи челично ојачање минималне дебљине 1,5 мм,
* Монтирају се термопан стакла (ИЗО стакло) 4+15+4 мм, нискоемисиона,пуњено аргоном
* Стакло је независни монтажни део, који може да се мења,
* Прозори имају **фиксне комарнике** у одговарајућој димензији **за сваки прозор**,
* Сви профили су беле боје,
* Материјал израде је ПВЦ,
* **За врата ПВЦ панел је бели до висине кваке као што се види на скици, остатак стакло према шеми**
* **Лажна пречка на свим прозорима, вратима са крилима, шалтерима**
* Сви механизми су стандардни, односно кип механизам је с погоном помоћу прозорске ручице.“

Као додатни услов наведено је “Понуђач је у обавези да за предметна добра – профиле достави **резултате испитивања од акредитоване лабораторије:**

1. Запаљивост профила – **доказ** да се профил сврстава у категорију незапаљивих материјала“

Питање: Да ли понуђач испуњава овај услов уколико достави доказ (резултате испитивања од акредитоване лабораторије) за цео систем? Сматрамо да уколико понуђач достави доказ да се цео систем, а не само профил, сврстава у категорију незапаљивих материјала, да је доказао да испуњава наведени услов, јер је безбедније, целисходније и корисније за наручиоца уколико се доказ односи на цео систем а не само на профил.

Молимо вас да измените конкурсну документацију.

1. Звучне изолације – **доказ** да профил задовољава најмање класу I (од 35 до 39 dB) звучне изолационе моћи.

Питање: Да ли понуђач испуњава овај услов уколико достави доказ (резултате испитивања од акредитоване лабораторије) за цео систем? Сматрамо да уколико понуђач достави доказ да цео систем задовољава најмање I класу (од 35 до 39 dB), а не само профил, да је доказао да испуњава наведени услов, јер је безбедније, целисходније и корисније за наручиоца уколико се доказ односи на цео систем а не само на профил.

Молимо вас да измените конкурсну документацију.

3. Коефицијент пролаза топлоте – доказ да профил има коефицијенат топлотне проводљивости 0,74 W/m2xK или мањи, **осим за ставку 15 из техничке спецификације (поглавље VI - образац бр. 2 - Образац структуре цене са упутством како да се попуни)** где се уграђују алуминијумски профили са ПВЦ испуном без термо прекида.“

Да ли је приликом формирања додатних услова дошло до грешке, односно, да ли је грешком наведена вредност коефицијента пролаза топлоте уместо вредности топлотне отпорности?

ПРАВИЛНИKОМ О ЕНЕРГЕТСKОЈ ЕФИKАСНОСТИ ЗГРАДА ("Сл. гласник РС", бр. 61/2011) дате су вредности топлотних својстава за стакла и за ПВЦ шупље профиле, где се може установити које су реалне вредности за столарију наведених карактеристика: 1,3 - 1,5 W/m2xK или мање.

Петокоморни профил не задовољава услов дат конкурсном документацијом да је коефицијент пролаза топлотне проводљивости 0,74 W/m2xK, али топлотна отпорност петокоморних профила може бити у наведеном опсегу али m2K/W.

Молимо вас да исправите грешку у конкурсној документацији.

***Одговори везани за ЈНМВ 13/2018 – Набавка и уградња столарије за потребе болнице***

1. Наручилац сматра да ако понуђач достави доказ - резултате испитивања за цео систем а не само за профил, да је тиме испунио доказ да се профил сврстава у категорију незапаљивих материјала“

Наручилац ће изменити конкурсну документацију.

1. Наручилац сматра да ако понуђач достави доказ - резултате испитивања за цео систем а не само за профил, да је тиме испунио доказ да профил задовољава најмање класу I (од 35 до 39 dB) звучне изолационе моћи.

Наручилац ће изменити конкурсну документацију.

1. Наручилац је увидео да је дошло до техничке грешке и измениће конкурсну документацију, тако да ће овај захтев гласити: Коефицијент пролаза топлоте – доказ да профил има коефицијенат топлотне проводљивости **1,4 W/m2K или мањи**, **осим за ставку 15** **из техничке спецификације** **(поглавље VI - образац бр. 2 - Образац структуре цене са упутством како да се попуни)** где се уграђују алуминијумски профили са ПВЦ испуном без термо прекида.